Island var under norsk styre mellom 1262 og 1397. Nå ønsker gruppen Fylkisflokkurin med over 1.200 medlemmer en gjenforening, melder det engelskspråklige magasinet The Reykjavik Grapevine.

Islendingene i Fylkisflokkurin, som betyr «fylkespartiet», har som mål at Island skal bli Norges 20. fylke. Håpet er at norske myndigheter skal beskytte og promotere islandsk kultur, samtidig som islendingene får nyte de samme rettighetene som nordmenn.

Grunnlegger Gunnar Smári Egilsson hevder også Islands størrelse er noe av årsaken til ønsket om sammenslåing.

Annonse

– Island er for lite til å fostre talentfulle politikere, sier han.

Island har drøyt 300.000 innbyggere og et areal på 103.000 kvadratkilometer. Landet erklærte selvstendighet fra Danmark i 1944, og er som Norge medlem i EØS.